
פרוטוקול מס' 68
מישיבת ועדת העבודה, הרווחה והבריאות
יום שלישי, י"ח שבט התש"ס (25 בינואר 2000), שעה 10:00




נכחו:

חברי הוועדה:	דוד טל – היו"ר
	איוב קרא


מוזמנים:	סא"ל אילן לוין	- רע"נ תכנון שכר וגמלאות, אכ"א, משרד הביטחון
	סרן ליאורה רוזנברג	- רמ"ד גמלאות, אכ"א, משרד הביטחון
	רס"ן רוני פנחסי	- ייעוץ וחקיקה, פרקליטות, משרד הביטחון
	עו"ד ישי יודקביץ'	- משרד הביטחון

	יוסי גורדון	- צוות ביטחון, משרד האוצר





יועץ משפטי:       עו"ד משה בוטון		

מנהל/ת הוועדה:  שירלי אברמי

קצרנית:               דרורה רשף




סדר היום:     הצעת חוק שירות הקבע בצבא הגנה לישראל (גמלאות) (תיקון מס' 12),
                       התש"ס-1999-
 

הצעת חוק שירות הקבע בצבא הגנה לישראל (גמלאות) (תיקון מס' 12),
התש"ס-1999-

היו"ר דוד טל:

	בוקר טוב, רבותי, אני מתנצל על האיחור. אני פותח את ישיבת ועדת העבודה, הרווחה והבריאות של הכנסת, כשעל סדר היום הצעת חוק שירות הקבע בצבא הגנה לישראל (גמלאות) (תיקון מס' 12), תש"ס. סגן אלוף אילן לוין, בבקשה אדוני, תציג. 

אילן לוין:

	התיקון הזה הוא בעקבות ובהתאמה לתיקון שחל בחוק שירות המדינה (גמלאות) . התיקון מאפשר לאלמנה שנישאה ופקעו נישואיה, תוך פרק זמן של עד עשר שנים, לחזור ולקבל קצבה במקום עד חמש שנים, מה שהיה עד התיקון.

יוסי גורדון:

	משווים את מה שיש במדינה לחוק שירות הקבע. החוק מדבר על זה. 

משה בוטון:

	לא, היה חוק משפחות חיילים שהשתתפו במערכה. זה לא אותו דבר מפני שאיש קבע הוא כמו עובד מדינה רגיל. 

איוב קרא:

	אם אישרת שם תאשר גם פה. 	

אילן לוין:

	היה לאחרונה תיקון בחוק שירות המדינה (גמלאות) ואנחנו באים ורודפים את אותו תיקון בעניין חוק שירות הקבע.

היו"ר דוד טל:

	יש מישהו פה שיש לו השגות לגבי הנושא הזה?

משה בוטון:

	אדוני היושב ראש, בכנסת הקודמת אישרנו את תיקון חוק שירות המדינה (גמלאות), שבו הגדלנו מחמש לעשר שנים, כפי שזה בביטוח לאומי. עכשיו בחוק שירות הקבע הולכים בעקבות חוק שירות המדינה. יש פה התאמה של המערכות. 

היו"ר דוד טל:

	סגן אלוף לוין הוא נציג ועד העובדים?

אילן לוין:

	אני לא יודע מה אני, כי בצבא אין ועד עובדים. אני גם ההנהלה וגם הועד. 

היו"ר דוד טל:

	אני יודע. טוב, רבותי, אם אין השגות אנחנו מאשרים את הצעת החוק הזו.  



הישיבה ננעלה בשעה 10:05.






